Source: http://monitorulneamt.ro/ceahlaul-aerostar-in-turul-iii-al-cupei/
Timestamp: 2020-07-05 15:17:57+00:00

Document:
Ceahlăul - Aerostar, în turul III al Cupei » Monitorul de Neamț și Roman
■ pietrenii vor juca partida din turul III la Piatra Neamţ miercuri, 29 august, de la ora 17.30 ■ în lotul băcăuanilor sînt trei foste cunoştinţe ale pietrenilor ■ „aviatorii“ au decolat greu în Liga 2, cu un singur punct în primele trei etape ■ în sezonul precedent, Aerostar a pierdut greu cu Dinamo Bucureşti, în şaisprezecimile competiţiei, meci disputat în nocturnă, la Piatra Neamţ ■
CSM Ceahlăul Piatra Neamţ îşi cunoaşte adversarul din turul III al Cupei României, faza naţională. În urma tragerii la sorţi de la sediul FRF, singura formaţie a judeţului Neamţ în competiţie va avea o misiune complicată la mijlocul săptămînii viitoare, cînd va primi replica unei echipe de Liga 2, Aerostar Bacău. Partida va avea loc miercuri, 29 august, de la ora 17.30, pe stadionul Municipal din Piatra Neamţ, într-o singură manşă, eliminatorie, iar pentru „aviatori“ va reprezenta debutul în actuala ediţie a competiţiei naţionale. De menţionat că în sezonul trecut ei au făcut o figură frumoasă. Din postura de echipă de Liga 3 la acea vreme, Aerostar a ajuns atunci pînă în turul V (şaisprezecimi) unde a înfruntat pe Dinamo, într-un joc disputat pe 26 octombrie 2017, în nocturnă, la Piatra Neamţ. Băcăuanii au dat o replică onorabilă formaţiei bucureştene, dar au pierdut pe final, cu 0-1, în urma reuşitei cu capul a lui Nemec din minutul 85. În lotul echipei băcăuane, antrenată de Cristi Popopvici se regăsesc şi trei cunoştinţe ale pietrenilor: portarul Alex Hărăguţă, fundaşul Alex Ichim şi atacantul Andrei Pavel, foşti componenţi ai grupării FC Ceahlăul. În ceea ce priveşte pe CSM Ceahlăul, trebuie menţionat că pietrenii au ajuns în această fază a tradiţionalei întreceri după două victorii obţinute în deplasare, cu 2-0 la Viitorul Curiţa şi cu 5-0 la Unirea Mirceşti, echipe de Liga 4 care au cîştigat Cupa României – faza judeţeană Bacău, respectiv Iaşi. Cronologic, partida de săptămîna viitoare va fi a doua evoluţie a galben-negrilor în faţa propriilor suporteri, după ce sîmbătă, 25 august, elevii lui Gabriel Rădulescu vor debuta în campionatul Ligii 3, în jocul cu Metalul Buzău. Din acest punct de vedere, băcăuanii vor avea un atu în plus, în condiţiile în care la meciul din Cupă vor avea deja la activ patru jocuri oficiale de campionat. Aviatorii au resimţit şocul promovării în eşalonul 2, după primele trei etape Aerostar avînd doar un punct, iar în runda de sîmbătă, 25 august, sînt programaţi într-o deplasare lungă, pînă la Petroşani, unde trebuie să evolueze împotriva unei alte nou promovate, ACS Energeticianul (fosta ACS Şirineasa).
Cinci înfruntări moldave din cele 21 ale fazei a III-a
În turul III al Cupei Romăniei au intrat în competiţie cele 28 de echipe cîştigătoare ale fazei a II-a şi 14 echipe care au evoluat în ediţia precedentă a competiţiilor Liga 2 şi Liga 3, urmînd a se disputa un total de 21 de meciuri, într-o singură manşă, eliminatorie. Cinci din aceste jocuri vor opune echipe din zona Moldovei, într-un singur caz (Sporting Lieşti – SC Oţelul) fiind şi un derby judeţean (Galaţi). Programul complet al partidelor din această fază a competiţiei: CSM Bucovina Rădăuţi – ACS Foresta Suceava; CSO Viitorul Liteni – CS Ştiinţa Miroslava; CSM Ceahlăul Piatra Neamţ – CS Aerostar Bacău; CS Sporting Lieşti – ACS Suporter Club Oţelul Galaţi; CSM Focşani 2007 – AFC Metalul Buzău; CSA Axiopolis Sport Cernavodă – ASSSC Farul Constanţa; ACSM Olteniţa – AFC Unirea 04 Slobozia; AFC Progresul 1944 Spartac – CS Afumaţi; AFCM Alexandria – SC Fotbal Club R Bucureşti; CS Sporting Roşiori 2008 – AFC Turris- Oltul Turnu Măgurele; CSM Slatina – ACSO Filiaşi; CS Tunari – ACS Petrolul 52; CSM Flacăra Moreni/AS Gloria 2015 Corneşti* – CS Olimpic Cetate Râşnov; AFC Hărman – AFK Csikszereda Miercurea Ciuc; CS Minaur Baia Mare – ACS Fotbal Comuna Recea; ACS Unu Fotbal Club Gloria/CSM Avîntul Reghin* – AS FC Universitatea Cluj; AFC Unirea 1924 – CS Sănătatea Servicii Publice Cluj-Napoca; ACS Industria Galda/ACS Performanţa Ighiu* – AFC Metalurgistul Cugir 1939; CSM Şcolar Reşiţa – ACS Energeticianul; CSC Ghiroda şi Giarmata Vii – CSM Lugoj; CS Gloria Lunca-Teuz Cermei – CS Şoimii Lipova. În cadrul fazei a doua a competiţiei, partidele ACS Industria Galda – ACS Performanţa Ighiu, AS Gloria 2015 Corneşti – CSM Flacăra Moreni şi ACS Unu Fotbal Club Gloria – CSM Avîntul Reghin nu s- au disputat, o decizie în ceea ce priveşte rezultatul final urmînd a fi luată de către Comisia de Disciplina şi Etică a FRF înainte de disputarea celei de-a treia etape, programată în zilele de 28 şi 29 august. Mai trebuie spus că şi în această fază a competiţiei, în caz de egalitate după 90 de minute de joc, se vor disputa prelungiri şi, dacă egalitatea va persista, se vor executa lovituri de departajare.
Cuvinte cheie:aerostaralCeahlaulcupeiIIIinturul
Coronavirus – trecem testul? (III) Respect salvatorilor români
Ceahlăul e-n turul II al Cupei, fără să transpire

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM